Държавен вестник, бр. 40, 2019 г., стр. 61

БРОЙ  40	
Д Ъ Р Ж А В Е Н  В Е С Т Н И К 	
СТР.  61  
бъдат ясно определени и разпределени между 
отделните членове и създадените от банката 
комитети.
(2) Задълженията на членовете на съвета 
на директорите следва да бъдат разграниче-
ни на задължения, свързани с изпълнение 
на управленски (изпълнителни) функции, 
и задължения, свързани с изпълнение на 
надзорни функции.
(3) Членовете на управителните и кон-
тролните органи трябва да си взаимодействат 
ефективно при изпълнение на своите упра-
вленски и надзорни функции.
(4) Вземането на решения от управителния 
и контролния орган не трябва да е доминирано 
от едно лице или от малка група членове в 
рамките на органа.
Въвеждане в работа и обучение на членовете на 
управителния съвет (съвета на директорите) 
и на надзорния съвет
Чл. 19. (1) Банката осигурява достатъчно 
човешки и финансови ресурси за въвеждане 
в работата и обучението на членовете на 
управителния съвет (съвета на директорите) 
и на надзорния съвет. 
(2) Управителният орган на банката 
приема политика за въвеждане в работата 
и обучението на членовете на управителния 
съвет (съвета на директорите) и на надзор-
ния съвет.
(3) Политиката съдържа най-малко:
1. целите на въвеждането в работата и 
обучението;
2. отговорностите относно разработването 
на програма за обучение;
3. финансовите и човешките ресурси за 
обучение;
4. реда, по който членовете на управи-
телния съвет (съвета на директорите) и на 
надзорния съвет могат да поискат въвеждане 
в работа и обучение.
(4) Управителният орган на банката 
преразглежда най-малко веднъж годишно и 
актуализира, ако е необходимо, политиката 
за въвеждане в работата и обучението, като 
отчита промените в управлението на банката 
и нейната дейност, както и в приложимото 
законодателство и развитието на финансо-
вите пазари.
(5) Банката е длъжна да предостави на 
новите членове на управителния съвет (съ-
вета на директорите) и на надзорния съвет 
подробна информация относно структурата, 
бизнес модела и рисковия профил на бан-
ката, както и приетите от нея политики и 
вътрешни правила за управление най-късно 
до 1 месец от избирането им. 
(6) Банката разработва и приема про-
цедура за оценка на областите, в които е 
необходимо обучение за отделните членове 
на управителния съвет (съвета на дирек-
торите) и на надзорния съвет, както и на 
съветите като цяло.
Предоставяне на информация на БНБ
Чл. 20. (1) Банките представят в БНБ 
политиките по чл. 15 и чл. 19, ал. 2 в 10-дне-
вен срок от приемането им, съответно от 
тяхното изменение или допълнение.
(2) Банките уведомяват БНБ в 10-дневен 
срок от вземане на решението или настъпване 
на съответното обстоятелство за:
1. преизбиране на член на управителния 
съвет (съвета на директорите) и на надзор-
ния съвет в случаите по чл. 10;
2. назначаване на лица, заемащи ключови 
позиции;
3. освобождаване на длъжност в упра-
вителния съвет (съвета на директорите), 
надзорния съвет и на ключова позиция;
4. промяна в независимите членове.
(3) Към уведомлението по ал. 2, т. 2 бан-
ката прилага:
1. заверен препис от диплома за завършено 
висше образование с придобита образова-
телно-квалификационна степен не по-ниска 
от „магистър“;
2. автобиография, в която са описани 
подробно образованието, квалификацията 
и професионалният опит на лицето, вклю-
чително основните функции, свързани със 
заеманите от него длъжности;
3. документи, удостоверяващи обстоятел-
ствата по чл. 11, ал. 1, т. 3 – 8 от Закона за 
кредитните институции;
4. документ за резултатите от оценката за 
пригодност на лицето, извършена от банката;
5. документ за платена надзорна такса 
по чл. 14;
6. други документи, удостоверяващи 
пригодността на лицето за заемане на 
длъжността.
Допълнителни разпоредби
§ 1. По смисъла на тази наредба:
1. „длъжности с ръководни функции“ са:
а) членовете на посочения в закон, устав 
или друг устройствен акт управителен, упра-
вително-изпълнителен или контролен орган 
на юридическо лице;
б) прокуристите;
в) длъжностите, които според вътреш-
ната структура на институция или друго 
лице включват изпълнение на функции по 
ръководство и контрол на структурни звена, 
имащи пряко отношение към осъществяване 
на основната дейност и функциите на институ-
цията или към основния предмет на дейност 
на дружеството или лицето;
2. „предприятия от банковия сектор“ са: 
централните, местните и чуждестранните 
банки;